b"\n_START_ARTICLE_\nVescomtat de Bruniquel\n_START_PARAGRAPH_\nEl vescomtat de Bruniquel fou una jurisdicci\xc3\xb3 feudal del Llemos\xc3\xad a Occit\xc3\xa0nia. La seva capital fou la vila de Bruniquel al Carc\xc3\xad._NEWLINE_El vescomtat apareix vers el 1080 essent vescomtes Arnau i Ademar que actuen junts. Despr\xc3\xa9s no se sap ben b\xc3\xa9 com segueix la successi\xc3\xb3, per\xc3\xb2 cent anys despr\xc3\xa9s Baldu\xc3\xad de Tolosa, tronc dels vescomtes de Lautrec, es titulava vescomte de Bruniquel. El Lautrec va passar als fills, i Bruniquel apareix en mans del seu germ\xc3\xa0 (bastard) Bertran, cassat amb Comdors, vescomtessa de Montclar i Bruniquel, filla de Manfroi. Bertran V inicia una l\xc3\xadnia regular de vescomtes de la casa de Tolosa que es va acabar amb Reginald. Una filla Margarida, casada amb Ramon Roger I de Coserans, va morir abans que ell; el fill de Ramon Roger I, Roger, d'un primer matrimoni, va portar el t\xc3\xadtol de vescomte de Bruniquel, com a administrador en nom de Bertrana, germana de Margarita, que va assolir l'her\xc3\xa8ncia. Casada amb el cavaller Pere Trocelh (Trouseau), va deixar una sola filla, Isabel Trouseau (+1395), que es va casar amb Ramon Roger II de Coserans (+1392). L'her\xc3\xa8ncia va passar al fill com\xc3\xba Arnau Roger i mort aquest el 1440 la seva l\xc3\xadnia va seguir fins al segle XVIII. Hip\xc3\xb2lita de Foix, esposa del darrer vescomte Joan Llu\xc3\xads, fou empresonada i les seves \xc3\xbaniques dues filles, Maria Teresa i Maria Anna es van dedicar a la vida religiosa."